Jūros ir pakrančių stebėjimo tarnyba

Lietuvos kariuomenės Karinių jūrų pajėgų Jūros ir pakrančių stebėjimo tarnyba – Lietuvos kariuomenės dalinys, esantis Karinių jūrų pajėgų sudėtyje.

Jūros ir pakrančių stebėjimo tarnyba vykdo Lietuvos Respublikos teritorinės jūros ir išskirtinės ekonominės zonos stebėjimą ir kontrolę, užtikrina telefoninio ir kompiuterinių tinklų funkcionalumą Karinėms jūrų pajėgoms, palaiko radijo ryšį su Karinių jūrų pajėgų laivais, kitomis Lietuvos kariuomenės ir NATO pajėgomis.

Istorija 
1996 m. liepos 30 d. kaip atskiras Karinių jūrų pajėgų struktūrinis vienetas oficialiai buvo įkurta Jūros ir pakrančių stebėjimo tarnyba. Tarnyba apjungė 3 tuo metu veikusius Jūros stebėjimo postus Palangoje, Klaipėdoje (Melnragėje) ir Nidoje su veikusiu ir iš 3 postų gautą informaciją apjungiančiu Karinių jūrų pajėgų Valdymo centru, kuris yra dislokuotas Klaipėdoje.

Tarnybos ištakas galima sieti dar su 1993 m., kai iš Rusijos karinio laivyno perėmus Klaipėdos, Palangos ir Nidos jūros stebėjimo postus buvo įkurta Karinių jūrų pajėgų Jūros stebėjimo kuopa.

Išnašos

Nuorodos 
 Jūros ir pakrančių stebėjimo tarnyba  

Dabartinės Lietuvos kariuomenės tarnybos
Lietuvos kariuomenės Karinės jūrų pajėgos